તો વિજ્ઞાન કથા કહી શકાય એવી ટૂંકી વાર્તાઓ પણ સંગ્રહમાં સમાવાઈ છે. ટૂંકી વાર્તાઓમાં વિજ્ઞાનકથાઓ બહુ જૂજ આલેખાતી હોય છે ત્યારે આ વાર્તાકારનું પાત્ર રાજુ ‘માર્સ મિસ્ટ્રી’ નામની વાર્તામાં છેક મંગળ પર જઈને રોમાન્સ કરે છે! વાહ ભાઈ વાહ… આ ઉપરાંત વાર્તામાં અવકાશ વિજ્ઞાનને લગતી બાબતોને પણ ઘણી સારી રીતે વર્ણવાઈ છે. તો ‘હજી વધારે’ નામની વાર્તા ઘણા બૉલ્ડ વિષય પર લખાઈ છે. સંગ્રહમાંની ‘પારિજાતનું ફૂલ’, ‘જાદુગરણી હજુ જીવે છે’ કે ‘બગલાના વતમાં’ જેવી વાર્તાઓ પણ મજાની છે.